EkBass/fiwiki-20250220-pages-articles huggingface dataset:
Noetherin rengas

Noetherin rengas on Emmy Noetherin mukaan nimetty rengas abstraktissa algebrassa, jonka ideaalit toteuttavat nousevan ketjun ehdon. Tämä tarkoittaa seuraavaa: Olkoon annettu nouseva jono ideaaleja :I_1 \,\subseteq\, I_2 \,\subseteq\, I_3 \,\subseteq\, \cdots. Tällöin on olemassa positiivinen kokonaisluku n, jolle :I_n \,=\, I_{n+1} \,=\, I_{n+2} \,=\, \cdots. Koska pääideaalialue on rengas, jossa jokainen ideaali on yhden alkion virittämä, ovat Noetherin renkaat pääideaalialueiden yleistyksiä. Esimerkkejä Noetherin renkaista on polynomirenkaan ja formaalien potenssi­sarjojen rengas ja lineaariset vektori­avaruudet. == Johdanto == Kuntakertoimiset polynomirenkaat toteuttavat eräitä ehtoja. Emmy Noether oli ensimmäinen, joka huomasi, että niiden tärkeä ominaisuus on nousevan ketjun ehto. Sen vuoksi Noetherin renkaat on nimetty hänen mukaansa. Renkaiden vaihdannaisuuden suhteen on Noetherin renkaalla kolme ehtoa. * Rengas on vasemmanpuoleinen Noetherin rengas, jos sen vasemmanpuoleiset ideaalit toteuttavat nousevan ketjun ehdon. * Rengas on oikeanpuoleinen Noetherin rengas, jos sen oikeanpuoleiset ideaalit toteuttavat nousevan ketjun ehdon. * Rengas on Noetherin rengas, jos se on sekä vasemman- että oikeanpuoleinen Noetherin rengas. Kommutatiivisessa renkaassa kaikki ehdot toteutuvat samanaikaisesti. Epäkommutatiivisella renkaalla näin ei ole, vaan se voi olla joko oikean-, mutta ei vasemmanpuoleinen, tai vasemman-, mutta ei oikeanpuoleinen. Jotta kommutatiivinen rengas olisi Noetherin rengas, sen kaikkien alkuideaalien täytyy Irvin Cohenin mukaan olla äärellisesti generoituvia. Luokka:Rengasteoria
Emiliano Insúa

Emiliano Adrián Insúa Zapata (s. 7. tammikuuta 1989) on argentiinalainen jalkapalloilija. Hän edustaa Yhdysvaltain MLS-liigassa pelaavaa Los Angeles Galaxya ja on pelipaikaltaan vasen laitapuolustaja. Aiemmin hän on edustanut muun muassa Englannissa Liverpoolia ja Saksassa VfB Stuttgartia. == Lähteet == Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Suhail Ben Radhia

Suhail Ben Radhia (, s. 26. elokuuta 1985 Biserta) on tunisialainen jalkapalloilija, pelipaikaltaan laitapuolustaja. Hän edustaa Tunisian pääsarjassa CA Bizertinia. == Ura == Ben Radhia aloitti uransa CA Bizertinin junioreissa ja pelasi myöhemmin myös joukkueen edustusjoukkueessa.Transfermarkt Viitattu 5.4.2009 Hän siirtyi Tunisian suurseuraan Espéranceen heinäkuussa 2006. Ben Radhia pelasi joukkueessa yhden kauden voittaen Tunisian cupin. Hän palasi kauden päätteeksi takaisin CA Bizertiniin, mutta siirtyi tammikuussa 2008 kesken kauden 2007–2008 ES Saheliin, jossa voitti vuoden 2008 Afrikan Super Cupin. Hän sai vielä kohtuudella peliaikaa kaudella 2008–2009, mutta Ben Radhian seuraava kausi ei mennyt parhaalla mahdollisella tavalla. Hän kuitenkin allekirjoitti maaliskuussa 2010 kahden ja puolen vuoden sopimuksen puolalaisen Widzew Łódźn kanssa.Souhail Berradhia vers le championnat polonais 1.3.2010 Mosaïque FM Viitattu 2.3.2010 == Maajoukkueura == Ben Radhia pelasi ensimmäisen maaottelunsa Tunisian paidassa vuonna 2008. Sittemmin hänet nimitettiin vuoden 2010 Afrikan-kisoihin, jossa hän pelasi alkulohkon toisessa ottelussa Gabonia vastaan. Ennen turnausta Ben Radhia pelasi toisen maaottelunsa Gambiaa vastaan 9. tammikuuta 2010. == Saavutukset == * Afrikan Super Cup: 2008 * Tunisian cup: 2007 == Lähteet == == Aiheesta muualla == * Souheïl Ben Radhia Kawarji.comissa * Souheïl Ben Radhia profiili ES Sahelin sivuilla Luokka:Tunisialaiset jalkapalloilijat Luokka:Vuonna 1985 syntyneet Luokka:Elävät henkilöt
Keltapääsirkku

Keltapääsirkku (Emberiza cineracea) on sirkkujen heimoon kuuluva varpuslintu. == Koko ja ulkonäkö == Linnun pituus on 16–17 senttimetriä. Ruumis on hoikka ja pyrstö pitkä. Linnun puku on hailakka ja lähes viiruton. Päässä kapea silmärengas, sekä voimakas harmaa nokka. Uloimmat pyrstösulat ovat vaaleat, joka muun muassa erona samalta muistuttavaan naaras mustapääsirkkuun. Koiraan kurkku kellertävä, pää kellanharmaa, viiruton, rinta tuhkanharmaa. Selkä on harmahtava ja siinä on haaleita tummia täpliä. Naaraan ja ensimmäisen talven linnun kurkku on beigenvalkoinen, selkä ja pää ruskeansävyiset, päälaella ohuita viiruja, rinta harmaan ruskea, sekä kapeasti juovainen. Nuorella vaalea alapuoli. === Muuntelu === cineracea-alalajin koiraan rinta, pää ja maha ovat keltaiset, kun semenowi-alalajin koiraalla ainoastaan kurkku, sekä naama ovat keltaiset. == Äänet == Kutsuääninä terävä, repivä ”tshrip”, täyteläinen ”tsylp” ja lyhyempi ”tsy”, joita lintu sekoittaa ja muuntelee äännellessään. Kutsuäänet muistuttavat ruostekurkku- ja kivikkosirkkua. Laulu on yksinkertainen, suora säe, jonka se laulaa terävästi hieman karhealla äänellä ja epätasaiseen tahtiin, kuten ”tsre, tsry-tsry-tsry tsriah-tsra”. ”tsriah”-ääni on painokkaampi kuin muut. Yleensä säe loppuu peräkkäin laulettuun korkeaan ja matalaan sointuun. Laulu muistuttaa kivikkosirkkua == Levinneisyys == Pesii pääosin Turkissa jossa kaksi erillistä esiintymää. Cineracea-alalaji pesii Lounais-Turkissa ja semenowi-alalaji Kaakkois- Turkissa. Keltapääsirkku on kesävieras Turkissa huhtikuusta elokuuhun, jonka jälkeen se siirtyy talvehtimisalueelle Punaisellemerelle. Esiintyy myös Kreikassa arviolta 100–250 parin voimin, sekä Irakissa ja Iranissa lähellä Turkin rajaa. Euroopan kannaksi on arvioitu 2 600–7 800 paria sekä Iranin ja Irakin kannaksi alle sata paria. == Elinympäristö == Pesii hyvin paikallisesti ja harvalukuisesti kuivilla, matalakasvustoisilla, macciaa ja harvaa puustoa käsittävillä kivikkoisilla rinteillä. Muuttoaikoina lähellä rannikkoa olevilla alavilla kivikkoisilla ja matala ruohoisilla alueilla, jotka voivat olla puoliaavikkoa. == Lähteet == === Viitteet === Luokka:Sirkut
James Van Der Beek

James Van Der Beek Jr (s. 8. maaliskuuta 1977) on yhdysvaltalainen näyttelijä, joka tunnetaan parhaiten roolistaan televisiosarjassa Dawson’s Creek (1998–2003). == Yksityiselämä == Van Der Beek oli naimisissa näyttelijä Heather McCombin kanssa, jonka hän tapasi Dawson’s Creekin kuvauksissa vuonna 1998. Kesäkuussa 2009 pari ilmoitti eronneensa kuuden vuoden avioliiton jälkeen. Marraskuussa 2009 Van Der Beek haki eroa. Virallisesti he erosivat maaliskuussa 2010. Huhtikuussa 2010 Van Der Beek ilmoitti Twitter- sivustollaan, että hän ja hänen tyttöystävänsä Kimberly Brook odottavat ensimmäistä yhteistä lasta. Pariskunta meni naimisiin elokuussa 2010 Tel Avivissa Israelissa sijaitsevassa kabbalakeskuksessa. Häät olivat pienet, vieraita oli vain kymmenen. Pariskunnalla on kuusi lasta (s. 2010, 2012, 2014, 2016, 2018 ja 2021).James van der Beek says 6th child was surprise Brook on myös saanut neljä keskenmenoa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Predrag Bjelac

Predrag Bjelac (s. 30. kesäkuuta 1962 Belgrad) on serbialainen näyttelijä. Hän on näytellyt mm. Igor Irkoroffia elokuvassa Harry Potter ja liekehtivä pikari ja Lord Donnonia elokuvassa Narnian tarinat: Prinssi Kaspian. ==Aiheesta muualla== * Luokka:Serbialaiset näyttelijät Luokka:Vuonna 1962 syntyneet Luokka:Elävät henkilöt
Kimmo Lotvonen

Kimmo Lotvonen (s. 11. tammikuuta 1976 Oulu) on uransa lopettanut suomalainen jääkiekkoilija, joka pelasi puolustajana. Lotvonen voitti kaksi Suomen mestaruutta Oulun Kärpissä. ==Pelaajaura== Lotvosen kasvattaseura oli Oulun Kärpät jonka A-nuorissa hän pelasi 1992–1994. Kaudeksi 1994–1995 hän siirtyi Rauman Lukon A-nuoriin. Lotvonen pelasi Suomen juniorimaajoukkueissa U18 EM- kisoissa 1994 ja nuorten MM-kisoissa 1996. Lotvonen nousi Lukon SM- liigajoukkueeseen kaudella 1996–1997, jolloin joukkue saavutti pronssia. Mennander s. 266 Seuraavalla kaudella Lukko oli kolmanneksi huonoin joukkue runkosarjassa,Mennander s. 271 ja Lotvonen oli kauden lopussa lainalla I-divisioonan Jää-Kotkissa. Seuraavat neljä kautta hän jatkoi Lukossa. Huhtikuussa 2001 tuli tieto, että Lotvonen palaisi kasvattajaseuraansa Kärppiin kahden vuoden sopimuksella. Kausi 2002–2003 päättyi hopeaan, Kärppien hävittyä finaaleissa Tapparalle.Mennander s. 320 Seuraavalla kaudella Lotvonen pääsi juhlimaan Suomen mestaruutta, Kärppien voitettua finaaleissa TPS:n.Mennander s. 326 Hän allekirjoitti vielä kerran vuoden mittaisen sopimuksen Kärppien kanssa. Finaaliputki sai jatkoa kaudella 2004–2005, joka jäi viimeiseksi Kärpissä ja päättyi toiseen peräkkäiseen mestaruuteen. Lotvosen urasta Kärpistä muistetaan hänen useat loukkaantumiset. Kaudeksi 2005–2006 Lotvonen siirtyi Elitserien-joukkue Leksands IF:ään. Kautta varjostivat kuitenkin useat loukkaantumiset. Hänellä epäiltiin olevan muun muassa sydänlihaksen tulehdus. Hän pelasikin kaudella vain 12. ottelua. Lotvonen siirtyi Allsvenskaniin pudonneesta Leksandista Timrå IK:n joukkueeseen kaudeksi 2006–2007. Hän jatkoi samassa seurassa vielä kaksi seuraavaa kautta. Kaudella 2008–2009 syntyi pääsarjauran piste-ennätys 3+12=15. Lotvosen kausi päättyi loukkaantumiseen ensimmäisessä pudotuspeliottelussa HV71:n Martin Thörnbergin taklauksen seurauksena. Lotvonen palasi kaudeksi 2009–2010 Leksandiin, joka pelasi Allsvenskanissa. Ensimmäisellä kaudella joukkue pelasi Elitserienin karsinnoissa, mutta ei onnistunut nousemaan. Hän pelasi vielä yhden kauden Leksandissa kunnes lopetti uransa. ==Pelityyli== Kärppien valmentaja Kari Heikkilä (2003–2004) sanoi Lotvosen olevan Kärppien tärkeimpiä pakkeja, joka on tehnyt paljon "näkymätöntä" työtä. Yli satakiloisen Lotvosen on sanottu olevan vaikea ohitettava. Kokoisekseen ketterällä Lotvosella on sanottu olevan myös erinomainen pelisilmä ja tarkat syötöt. ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Valkotöyhtötamariini

ValkotöyhtötamariiniLuonnontieteellinen keskusmuseo: Hatikan nimistöhaku 2006 Luettu 11.10.2010 eli töyhtötamariini (Saguinus oedipus) on eteläamerikkalainen äärimmäisen uhanalainen kädellinen. Ne elävät Kolumbian luoteisosien metsissä 2–9 yksilön ryhminä. Valkotöyhtötamariineja kerätään lemmikeiksi ja niitä on myös käytetty laajalti eläinkokeissa. Ne lisääntyvät helposti myös tarhaoloissa, joten niiden maailmanlaajuisen suojeluohjelman kanta on elinvoimainen ja lähes tuhannen yksilön suuruinen. == Levinneisyysalue ja elinympäristö == Valkotöyhtötamariini tavataan vain Kolumbian luoteisosassa Atrato-, Cauca- ja Magdalenajokien välisellä alueella. Laji elää levinneisyysalueensa eteläosissa kosteissa metsissä mutta pohjoisosissa myös kuivissa kesävihannissa metsissä. == Käyttäytyminen == Valkotöyhtötamariinit syövät hedelmiä, kukkia, mettä, maitiaisnesteitä ja pieniä eläimiä. Tamariinit elävät laajennetuissa perheryhmissä, joissa on keskimäärin 2–9 jäsentä. Yleensä vain yksi pariskunta ryhmässä lisääntyy. Muut ryhmän jäsenet ovat niiden jälkeläisiä. == Suojelu ja uhat == Valkotöyhtötamariinin suurimmat uhat ovat elinympäristöjen tuhoutuminen ja lemmikkieläinkauppa. Global Forest Watchin tietojen perusteella lajin elinympäristöista tuhoutuu vuosien 2018–2036 välisenä aikana 30 prosenttia, sillä 2010-luvulla sopivien metsien kaataminen on kiihtynyt. Lemmikkieläinkaupan vaikutusta on vaikea arvioida, mutta takavarikoiden perusteella sekin on edelleen 2010-luvulla huomattavaa. Valkotöyhtötamariini kuuluu EEP-ohjelman lajeihin, eli eurooppalaisissa eläintarhoissa lajista pidetään kantakirjaa ja sen lisääntymistä säädellään koordinaattorin antamien ohjeiden mukaan.Korkeasaari: Valkotöyhtötamariini (archive.org) Valkotöyhtötamariini oli aiemmin suosittu koe-eläin, jolla on testattu muun muassa koliittia ja paksusuolen syöpää. == Lähteet == pienoiskuva|vasen|Valkotöyhtötamariini Luokka:Kierteishäntäapinat Luokka:Uhanalaiset nisäkkäät Luokka:Äärimmäisen uhanalaiset lajit
Valkopääsaki

Valkopääsaki (Pithecia pithecia) on eteläamerikkalainen kädellinen. Sakit elävät lähes koko elämänsä puissa. Ne syövät marjoja, hedelmiä, hunajaa, lehtiä, kukkia ja pieniä nisäkkäitä, kuten hiiriä, lintuja ja lepakoita. Niitä ne pyydystävät taitavasti erittän pitkillä sormillaan. Valkopääsaki kuuluu EEP-ohjelman lajeihin. == Lähteet == * Korkeasaari === Viitteet === Luokka:Apinat
Eduardo Serra

Eduardo Serra (s. 2. lokakuuta 1943 Lissabon, Portugali) on portugalilainen elokuvaaja. Hän on ollut kahdesti ehdolla parhaan kuvauksen Oscar-palkinnon saajaksi, elokuvista Tyttö ja helmikorvakoru ja Kyyhkyn siivet. Serra kuvasi myös Harry Potter ja kuoleman varjelukset -elokuvan molemmat osat. ==Aiheesta muualla== * Luokka:Portugalilaiset elokuvaajat Luokka:Vuonna 1943 syntyneet Luokka:Elävät henkilöt
John McClane

John McClane on kuvitteellinen hahmo Die Hard -toimintaelokuvasarjassa. Hahmoa näyttelee Bruce Willis. Älykäs ja taitava aseenkäsittelijä McClane on yksi kaikkien aikojen tunnetuimpia elokuvasankareita. McClane on esiintynyt elokuvissa Die Hard – vain kuolleen ruumiini yli (1988), Die Hard 2 – vain kuolleen ruumiini yli (1990), Die Hard 3 - koston enkeli (1995) ja Die Hard 4.0 (2007) ja A Good Day to Die Hard (2013). == Henkilötietoja == John McClane on syntynyt vuonna 1955. Hänellä on ex-vaimonsa Holly Genneron kanssa kaksi yhteistä lasta: poika John ”Jack” McClane Jr. ja tytär Lucy McClane. McClanen isä on Marc Coleman ja hänen serkkunsa on Kevin D’Arcy. John McClane on taitava aseenkäsittelijä ja saanut kunniamainintoja poliisiasemalla. McClanen virkamerkki ja virka ovat olleet hyllytettynä kaksi vuotta, nykyään ne ovat kuitenkin palautettu. McClanen lempinimiä on ”Cowboy” ja ”Roy”. John McClane poltti nuorempana tupakkaa ja käytti paljon alkoholia. Elokuvassa Die Hard 3 - Koston Enkeli hän viettää krapulapäivää New Yorkissa juosten roistojen perässä. Luokka:Elokuvahahmot Luokka:Kuvitteelliset poliisit Luokka:Bruce Willis
Marcus Aureliuksen ratsastajapatsas

Marcus Aureliuksen ratsastajapatsas on keisari Marcus Aureliuksen antiikkinen muistomerkki Roomassa. Patsas sijaitsee keskellä Michelangelon suunnittelemaa Piazza del Campidoglio -renessanssiaukiota Palazzo Senatorion edessä. == Historia == Patsaan tekijä ja tarkka tekoaika ovat tuntemattomia, eikä muistomerkin alkuperäistä sijaintipaikkaa tiedetä. Luultavasti se pystytettiin aikoinaan jollekin keisariforumille, mahdollisesti Forum Romanumille tai Marcus Aureliuksen muistopylvään lähettyville noin vuonna 170. Ennen siirtoa nykyiselle paikalleen 1500-luvulla patsas oli ollut ainakin jo 900-luvulla San Giovanni in Lateranon eli Lateraanikirkon edustallaIkonos: The Statue of Marcus Aurelius, sivu 10, haettu 5.4.2009 . Konstantinus Suuri, joka rakennutti Lateraanikirkon, saattoi ottaa filosofikeisarin patsaan omiin nimiinsä, sillä hänen kaudellaan kierrätettiin muitakin monumenttejaIkonos: The Statue of Marcus Aurelius, sivu 11, haettu 5.4.2009 . Veistos on ainoa laatuaan, sillä yhdenkään muun kaupungin kymmenistä ratsastajapatsaista ei tiedetä säilyneen. Marcus Aureliuksen ratsastajapatsas säästyi sulatukselta luultavasti sen vuoksi, että sitä pidettiin ensimmäisen kristityn keisarin muotokuvanaIkonos: The Statue of Marcus Aurelius, sivu 2, haettu 5.4.2009 . == Restaurointi == 1980-luvun alussa patsas siirrettiin konservointia varten sisätiloihinIkonos: The Statue of Marcus Aurelius, sivu 5, haettu 5.4.2009 , ja sen tilalle aukiolle pystytettiin patsaan toisinto. Restauroinnissa kävi ilmi, että patsas oli alun perin ollut osa suurempaa kokonaisuutta. Vertailemalla keisarin päätä muihin hänestä säilyneisiin muotokuviin voitiin muistomerkki todennäköisesti ajoittaa vuosiin 160–176, mutta myöhempi kertaustyyli on mahdollistaIkonos: The Statue of Marcus Aurelius, sivu 8, haettu 5.4.2009 . Keisarin ratsun koholle nostetun etujalan alla oli ollut jokin toinen hahmo, kuten voitettu vihollinen, jonka tarkoituksena oli vahvistaa rakennettaIkonos: The Statue of Marcus Aurelius, sivu 15, haettu 5.4.2009 . Joskus keskiajalla tuki oli poistettu, mikä heikensi patsaan lujuutta ja aiheutti sille vahinkoaIkonos: The Statue of Marcus Aurelius, sivu 13, haettu 5.4.2009 . Paavi Paavali II:n ja Sixtus IV:n aikana patsasta korjattiin ja se kullattiinIkonos: The Statue of Marcus Aurelius, sivu 16, haettu 5.4.2009 . == Lähteet == == Aiheesta muualla == *Marcus Aureliuksen patsas Musei Capitolinin sivuilla Luokka:Rooman rakennukset ja rakennelmat Luokka:Italian patsaat ja veistokset Luokka:Ratsastajapatsaat
Vitali Anikejenko

Vitali Sergejevitš Anikejenko (, 2. tammikuuta 1987 Jaroslavl, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija. Hän pelasi KHL-joukkue HK Lokomotiv Jaroslavlissa. Anikejenko edusti kasvattajaseuraansa Lokomotiv Jaroslavlia koko uransa ajan. Ensimmäisen pääsarjaottelunsa hän pelasi kaudella 2005–2006. Hän sai hopeaa Lokomotivissä vuonna 2008. Hänellä on lisäksi hopeaa nuorten jääkiekon maailmanmestaruuskilpailuista vuodelta 2007. Anikejenko menehtyi 7. syyskuuta 2011 lentoturmassa joukkueen ollessa matkalla kohti Minskiä. ==Lähteet== * Luokka:Venäläiset jääkiekkoilijat Luokka:Ottawa Senatorsin varaamat pelaajat Luokka:Lento-onnettomuudessa kuolleet Luokka:Vuonna 1987 syntyneet Luokka:Vuonna 2011 kuolleet
Evankeliumijuhla

Evankeliumijuhla on Suomen Luterilaisen Evankeliumiyhdistyksen (Sley) järjestämä vuosittainen valtakunnallinen kesäjuhla, joka on juhannusta seuraavana viikonloppuna. Koska myös Sleyn paikallisosastot järjestävät omia pienempiä evankeliumijuhliaan, pääjuhlaan voidaan viitata myös nimellä valtakunnallinen Evankeliumijuhla. Vuoden 2024 Evankeliumijuhla järjestetään 28.6.–30. kesäkuuta Oulaisissa teemalla "Sinut on myös armahdettu". == Vuosittain == Paikkakunnat, joilla valtakunnallinen Evankeliumijuhla on järjestetty. 1874–1940 Helsinki 1941 —† 1942 Helsinki 1943 Turku 1944 Loimaa 1945 Tampere 1946 Helsinki 1947 Helsinki 1948 Helsinki 1949 Helsinki 1950 Helsinki 1951 Helsinki 1952 Helsinki 1953 Helsinki 1954 Helsinki 1955 Helsinki 1956 Helsinki 1957 Helsinki 1958 Helsinki 1959 Helsinki 1960 Helsinki 1961 Helsinki 1962 Helsinki 1963 Helsinki 1964 Helsinki 1965 Helsinki 1966 Turku 1967 Seinäjoki 1968 Vammala 1969 Lahti 1970 Pori 1971 Kokkola 1972 Lappeenranta 1973 Turku 1974 Savonlinna 1975 Kurikka 1976 Tampere 1977 Loimaa 1978 Imatra 1979 Saarijärvi 1980 Forssa 1981 Lohtaja 1982 Virrat 1983 Hamina 1984 Hyvinkää 1985 Ilmajoki 1986 Huittinen 1987 Lapua 1988 Vammala 1989 Kaustinen 1990 Hämeenlinna 1991 Kauhajoki 1992 Veteli 1993 Turku 1994 Kankaanpää 1995 Ylihärmä 1996 Vihti 1997 Toholampi 1998 Seinäjoki 1999 Alavus 2000 Elimäki 2001 Kokkola 2002 Alajärvi 2003 Harjavalta 2004 Jämsä 2005 Kannus 2006 Joensuu 2007 Ylistaro 2008 Kankaanpää 2009 Kristiinankaupunki 2010 Kälviä 2011 Raahe 2012 Turku 2013 Lohtaja 2014 Lahti 2015 Sastamala 2016 Virrat 2017 Helsinki 2018 Kalajoki 2019 Pori 2021 Turku (hybridi) 2022 Sastamala 2023 Toholampi 2024 Oulainen *(†) Vuonna 1941 Evankeliumijuhlaa ei järjestetty sodan alkamisen ja pommitusuhan vuoksi. == Vuoden 2014 Evankeliumijuhla == Vuoden 2014 juhla järjestettiin 27.–29. kesäkuuta 2014 Lahden Urheilu- ja messukeskuksessa. Juhla-areenalla kuultiin raamattuopetuksia ja puheita. Ehtoollisjumalanpalvelusta vietettiin Evankeliumijuhlan jokaisena päivänä. Lauantain varhaisillassa muun muassa The Roadin johdolla toteutettu Riemumessu täytti 20 vuotta. Lähetystyön osalta Japanista mukana oli luterilaisen kirkon pääsihteeri Michio Shirakawa, Keniasta pastori Zedekiah Nyokwoyo ja Venäjältä Inkerin kirkon piispa Aarre Kuukauppi. Konserteissa esiintyivät muun muassa LSP Gospel Big Band, Hanna Ekola ja Virpi Salo, Elävät Kivet -kuoro sekä oopperalaulaja Hannu Niemelä ja urkuri Pauli Pietiläinen. Juhlassa oli lisäksi lasten, varhaisnuorten ja nuorten ohjelmaa. == Lähteet == == Aiheesta muualla == * Evankeliumijuhlan kotisivut Luokka:Evankelisuus Luokka:Kristilliset tapahtumat Suomessa
Echinometra mathaei

Echinometra mathaei on tummasävyinen merisiili, jota pidetään joskus meriakvaariossa. == Ulkonäkö ja koko == E. mathaei voi kasvattaa kymmensenttisen keskiosan. Piikkien pituus on yleensä alle puolet keskiosan halkaisijasta. Keskiosan väri vaihtelee, mutta on yleensä ruskeansävyinen. Piikit ovat vaaleammat kuin keskiosa, ja niiden tyvessä on tavallisesti lähes valkoinen rengas. Echinometra mathaei (3 polymorphes).jpg Echinometra mathaei MHNT Both sides.jpg == Alkuperä == E. mathaei on kotoisin indopasifiselta merialueelta. Sitä on tavattu Intian valtameren länsiosilta Havaijille ja etelässä Cookinsaarille asti. Sopivilla alueilla koralliriutoilla on tuhansittain tämän lajin merisiilejä. Ne pysyttelevät yleensä matalassa vedessä.Scuba Equipment USA - Marine Species Gallery == Käyttäytyminen == E. mathaei viettää päivänsä kivenkolossa tai hiekkaisella pohjalla korallien alla. Yön aikana se liikuskelee kotikolonsa lähistöllä ja syö levää. Se kaivaa pieniä kuoppia ja kanavia koralliriutan kalkkikivirunkoon. Se saattaa elää symbioosissa pienten rapujen, esimerkiksi Athanas areteformi kanssa. == Ravinto ja vesiolot == E. mathaei syö levää, myös punaista kalkkilevää. == Lähteet == Luokka:Merisiilit
Fabian Brunnström

thumb|250px|Fabian Brunnström, 2009. Fabian Brunnström (s. 6. helmikuuta 1985 Helsingborg, Ruotsi) on ruotsalainen jääkiekkoilija, jonka pelipaikka on oikea laitahyökkääjä. Hän siirtyi kesken kauden 2013–2014 SHL:n Leksands IF:ään. ==Ura== Brunnström pelasi kaudella 2007–2008 Elitserien-joukkue Färjestads BK:ssa. Kaudet 2005–2006 ja 2006–2007 hän pelasi Ruotsin 1. divisioonassa ja käväisi myös HockeyAllsvenskanin Rögle BK:ssa. Kaudella 2006–2007 hän voitti Ruotsin 1. divisioonan piste- ja maalipörssin ja oli nostamassa Borås HC:n HockeyAllsvenskaniin. Brunnströmiä ei varattu NHL:n varaustilaisuudessa, mutta hän siirtyi toukokuussa 2008 Dallas Starsiin vapaana pelaajana. Brunnström on NHL:n historian ensimmäinen eurooppalainen pelaaja, joka on tehnyt kypärätempun ensimmäisessä NHL-ottelussaan. Hän teki kypärätempun 15. lokakuuta 2008. Samaan ovat pystyneet vain Montreal Canadiensin Alex Smart 14. tammikuuta 1943 ja Quebec Nordiquesin Réal Cloutier 10. lokakuuta 1979. Brunnström ratkaisi debyytissään 6–4-voiton Nashville Predatorsia vastaan. Brunnström teki lopulta ensimmäisellä kaudellaan 29 pistettä 55 ottelussa. Tämän jälkeen hän ei onnistunut Starsissa enää yhtä hyvin, ja kaudella 2010–2011 hänet kaupattiin Toronto Maple Leafsiin vaihdossa Mih’ail Stefanovitšiin. Brunnström oli pelannut kauden aikana 37 ottelua AHL:n Iowa Starsissa mutta ei yhtään Dallasissa. Loppukauden hän edusti Maple Leafsin farmijoukkuetta Toronto Marliesia. Kaudeksi 2011–2012 Brunnström siirtyi Detroit Red Wingsiin koeajan kautta. Red Wingsissä hän pääsi pelaamaan vain viisi ottelua, ja pääosa kaudesta meni farmijoukkue Grand Rapids Griffinsissä. Seuraavaksi kaudeksi Brunnström palasi Ruotsiin, kun hän teki kolmivuotisen sopimuksen Frölunda HC:n kanssa. Hän pelasi Frölundassa yhden täyden kauden ja osan toista. Lokakuussa 2013 seura ja Brunnström purkivat sopimuksensa ja hän siirtyi kaksivuotisella sopimuksella Leksands IF:ään. ==Lähteet== * * === Viitteet === Luokka:Ruotsalaiset jääkiekkoilijat Luokka:Vuonna 1985 syntyneet Luokka:Elävät henkilöt
Newbold College

Newbold College of Higher Education on seitsemännen päivän adventistien yliopisto Isossa-Britanniassa. Vuonna 1901 perustetun oppilaitoksen alkuperäinen tavoite on valmistaa opiskelijoita adventistipastoreina toimimista varten, ja teologinen tiedekunta on yhä yliopiston suurin. Yliopisto tarjoaa opetusta kristilliseltä arvopohjalta myös muun muassa liiketaloudessa ja englannin kielessä.Newbold Mission Statement Opiskelijat edustavat useita kymmeniä kansallisuuksia. Newbold College sijaitsee Binfieldissä, Berkshiren kreivikunnassa. == Lähteet == == Aiheesta muualla == * Viralliset sivut Luokka:Berkshire Luokka:Englannin yliopistot Luokka:Adventismi
Harrison Ford (1884–1957)

Harrison Ford (16. maaliskuuta 1884 - 2\. joulukuuta 1957) oli Broadway- teatterin näyttelijä mykkäelokuvien aikana. Ford syntyi Kansasissa, Missourissa ja hän aloitti näyttelemisen Broadwayllä debyytissään vuodelta 1904. Fordia ei pidä sekoittaa toiseen samannimiseen näyttelijään. Heillä molemmilla on omat tähtensä Hollywood Walk of Famellä samalla nimellä, mutta ne voidaan erottaa toisistaan sijaintinsa avulla. ==Aiheesta muualla== * Luokka:Hollywood Walk of Fame Luokka:Yhdysvaltalaiset näyttelijät Luokka:Vuonna 1884 syntyneet Luokka:Vuonna 1957 kuolleet
Keisarinharju

Keisarinharju on Kangasalla, Roineen ja Längelmäveden välissä, Kaivannon kanavan pohjoispuolella sijaitseva harju. Se on osa samaa pitkää harjuketjua, johon kuuluvat myös lännessä sijaitsevat Kuohunharju, Kirkkoharju, Tampereen Pyynikinharju. Kaivannon kanavan eteläpuolella harju jatkuu Vehoniemen harjuna. Harjua pitkin on kulkenut vanha, Tampereelle johtanut tie. Nykyinen valtatie 12 Tampereelta Lahteen sitä vastoin kulkee sen ohi, ja harjun laella kulkee vain kävelyteitä. Keisarinharjun nimi johtuu siitä, että keisari Aleksanteri I kävi paikalla vuonna 1819Kangasalan näkötornit, Museovirasto. Aikaisemmin paikan nimi oli SyrjänkorkeeTuhopolttaja poltti näkötornin Kangasalla. Web Archive 30.12.2013 (Turun Sanomat 12.8.2006).. Siellä kävi myös Kustaa III vuonna 1775 matkallaan Tampereelle, ja hän ihastui paikalta avautuneisiin näköaloihin. Vuonna 2004 Keisarinharju valittiin Yle Tampereen ja Pirkanmaan liiton järjestämässä äänestyksessä Pirkanmaan kauneimmaksi näköalapaikaksi. == Keisarinharjun näkötorni == Keisarinharjulle rakennettiin vuonna 1819 Suomen ensimmäinen näkötorni. Se oli kauan ollut yksi Kangasalan neljästä näkötornista. Näkötorni on yritetty polttaa monta kertaa, kahdesti se on jo uusittukin, ja vuoden 2006 lopulla eräs nuori mies poltti sen jälleen. Vuotta myöhemmin sama mies poltti myös Haralanharjun näkötornin. Vuonna 2010 samalle paikalle rakennettiin aiempaa puutornia matalampi, "Keisarin portaiksi" nimetty näköalatasanne . ==Lähteet== Luokka:Kangasalan luonto Luokka:Suomen harjut Luokka:Suomen kannakset Luokka:Pirkanmaan nähtävyydet Luokka:Suomen näköalapaikat Luokka:Suomen luonnonnähtävyydet Luokka:Kaivanto
Palazzo Senatorio

Palazzo Senatorio ('senaattoripalatsi') on Rooman kaupungintalo. Se sijaitsee Campidogliolla Forum Romanumin vastaisella rinteellä. Palatsi rakennettiin 1300-luvulla Rooman entisen valtionarkiston, Tabulariumin, perustuksille. Michelangelo suunnitteli palatsin edustan aukion Piazza del Campidoglion uudelleen 1500-luvulla ja rakensi palatsin eteen kaksoisportaikon, jonka suihkulähdettä koristavat Minervan, Tiberin ja Niilin jokijumalien patsaat. Julkisivu on Giacomo della Portan ja Girolamo Rainaldin käsialaa. Kellotorni rakennettiin 1578–1582 Martino Longhi vanhemman suunnitelman mukaan. == Lähteet == Luokka:Rooman palatsit
State of Confusion

State of Confusion on The Kinksin alkukesästä 1983 julkaistu studioalbumi. Albumille sisältyy kappale ”Come Dancing”, josta muodostui yhtyeen suurin hitti Yhdysvalloissa (sijoitus Billboard-listalla 6.). ==Kappaleet== *Kaikki kappaleet kirjoittanut Raymond Douglas Davies. A-puoli # # # # # B-puoli # * # # # # ===Vuoden 1999 CD-painoksen bonuskappaleet=== # * # # # ==Kokoonpano== *Ray Davies - laulu, rytmikitara, syntetisaattori, piano *Dave Davies - soolokitara, taustalaulu, laulu kappaleessa "Bernadette" *Mick Avory - rummut *Jim Rodford - bassokitara *Ian Gibbons - kosketinsoittimet == Lähteet == Luokka:The Kinksin albumit Luokka:Vuoden 1983 albumit
Deep Roy

Gurdeep "Deep" Roy (s. 1. joulukuuta 1957 Nairobi, Kenian siirtomaa ja protektoraattihttps://astro-charts.com/persons/chart/deep-roy/) on kenialainen lyhytkasvuinen näyttelijä ja sijaisnäyttelijä. Hänet tunnetaan parhaiten vuoden 2005 Jali ja suklaatehdas -elokuvan Umppa-Lumppien näyttelemisestä. Roy on esiintynyt myös esimerkiksi elokuvissa Apinoiden planeetta ja Jedin paluu. == Lähteet == ==Aiheesta muualla== * Luokka:Kenialaiset näyttelijät Luokka:Sijaisnäyttelijät Luokka:Lyhytkasvuiset henkilöt Luokka:Vuonna 1957 syntyneet Luokka:Elävät henkilöt
Punnus

thumb|right|170px|Punnusvalikoima Punnus on punnituksessa käytettävä massaltaan tunnettu kappale, johon punnittavan kappaleen painoa verrataan tasapainovaa’an avulla. Punnus voi tarkoittaa myös kaappi-, heiluri- tai seinäkellon punnusta, jonka potentiaalienergiasta kello saa käyntiin tarvitsemansa energian. Käytännön punnitsemista varten on punnussarjoja, joista yhdistelemällä saadaan erikokoisia vertailupainoja. Tasapainovaa’assa keskenään eri kokoisia punnuksia voidaan sijoittaa myös eri vaakakuppeihin ja eri etäisyyksille tasapainoakselista. Punnitusaluetta voidaan laajentaa myös erilaisten vipujen ja välitysten avulla, joiden avulla punnuksen aiheuttamaa vääntömomenttia voidaan säätää. Punnukset kalibroidaan tai vaaitaan vertaamalla niiden painoa mittanormaaliin. ==Katso myös== * Vaaka Luokka:Mittalaitteet Luokka:Massa
Vjatšeslav Buravtšikov

Vjatšeslav Vladimirovitš Buravtšikov (, s. 22. toukokuuta 1987 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Buravtšikov pelaa TsSKA Moskovassa. Buravtšikov aloitti uransa aikuisten sarjoissa Krylja Sovetov Moskovassa. Buffalo Sabres varasi hänet kesän 2005 varaustilaisuudessa NHL:ään, kuudennella varauskierroksella, numerolla 191. Kauden 2005–06 hän pelasi Himik Moskovan alueessa, minkä jälkeen hän siirtyi Ak Bars Kazaniin. Buravtšikov on voittanut kaksi maailmanmestaruushopeaa nuorten MM-kisoissa 2006 ja 2007. ==Lähteet== * Luokka:Venäläiset jääkiekkoilijat Luokka:Buffalo Sabresin varaamat pelaajat Luokka:Vuonna 1987 syntyneet Luokka:Elävät henkilöt
SVT1 HD

SVT1 HD on Ruotsin yleisradioyhtiön SVT:n perustama televisio-ohjelmia teräväpiirtolähetyksinä esittävä televisiokanava. SVT1 HD esittää SVT1:n ohjelmia teräväpiirtotasoisina. Luokka:Ruotsalaiset televisiokanavat Luokka:Vuonna 2006 perustetut televisiokanavat
Maailmanlopun taustamusiikkia

__NOTOC__ Maailmanlopun taustamusiikkia on Siunattu hulluus -yhtyeen EP-levy, joka julkaistiin vuonna 2006. == Kappaleet == #Kaiva #Se jokin sinussa on #Pyhiäsi vastaan #Mestarien aamiainen #Maailmanlopun taustamusiikkia == Kokoonpano == * Tipi – kitara, laulu * Arvi – kitara * Mad Maria – bassokitara * Lacu Lahtinen – rummut == Arvostelut == * Desibeli.net: Desibeli.net: Levyarvio == Lähteet == * Yhtyeen kotisivut === Viitteet === Luokka:Vuoden 2006 EP:t Luokka:Suomalaiset rockalbumit
The MathWorks

The MathWorks on yksityisomisteinen yhtiö, joka on erikoistunut teknisen laskennan ohjelmistojen kehitykseen. Yhtiön tunnetuimmat tuotteet ovat MATLAB, Simulink ja Stateflow. The MathWorksin perustivat Cleve Moler, Jack Little ja Steve Bangert vuonna 1984. Yhtiöllä on ympäri maailman yli 2 000 työntekijää, joista yli puolet työskentelevät yhtiön pääkonttorissa Massachusettsissa. The MathWorksin tuotteilla MATLABilla ja Simulinkillä on yli miljoona käyttäjää yli sadasta eri maasta. Yhtiön ohjelmistoja on käytössä yli 3 500 eri yliopistossa. == Lähteet == ==Aiheesta muualla== * The MathWorks * The Growth of MATLAB and The MathWorks over Two Decades Luokka:Ohjelmistoyhtiöt Luokka:Yhdysvaltalaiset tietotekniikkayhtiöt
Vikram Seth

Vikram Seth (s. 20. kesäkuuta 1952) on intialainen runoilija ja kirjailija. Romaanien ja runojen lisäksi hän on julkaissut myös tietokirjallisuutta sekä kirjoittanut lastenkirjan ja libretton. Hänen tunnetuin teoksensa on Sopiva nuori mies, jolle hän on suunnittelemassa jatko-osaa Sopiva nuori nainen. Jatko-osan oli tarkoitus ilmestyä 2013. Kirja on kuitenkin myöhässä, ja huomattavan ennakon saanut Seth joutuu neuvottelemaan kustantajansa kanssa. Seth syntyi intiassa tuomarin ja liikemiehen pojaksi. Hän kävi hyviä intialaisia kouluja ja suoritti alemman korkeakoulututkinnon Oxfordin yliopistosta. Hän jatkoi taloustieteen opinnoilla Stanfordin yliopistossa ja valmistui maisteriksi vuonna 1978. Hän opiskeli Kiinassa ennen paluutaan Intiaan. ==Tuotanto== ===Romaanit=== * The Golden Gate, 1986 * A Suitable Boy, 1993 (suom. Sopiva nuori mies, WSOY, 1994) * An Equal Music, 1999 (suom. Rakkauden musiikki, WSOY, 2000) ===Runot=== * Mappings, 1980 * The Humble Administrator's Garden, 1985 * All You Who Sleep Tonight, 1990 * Beastly Tales, 1991 * Three Chinese Poets, 1992 ===Lastenkirja=== * Beastly Tales, 1991 ===Libretto=== * Arion and the Dolphin, 1994 ===Tietokirjat=== * From Heaven Lake, 1983 * Two Lives, 2005 == Lähteet == ==Aiheesta muualla== * Sopiva nuori mies KirjastoWikissä Luokka:Intialaiset kirjailijat Luokka:Intialaiset runoilijat Luokka:Vuonna 1952 syntyneet Luokka:Elävät henkilöt
Diadema setosum

Diadema setosum on Indopasifisella merialueella esiintyvä pitkäpiikkinen merisiili. Lajia pidetään joskus meriakvaariossa.Wet Web Media == Ulkonäkö ja koko == D. setosum voi kasvattaa kymmensenttisen keskiosan, ja sen piikit voivat kasvaa 30 cm pitkiksi. Sillä on mustat piikit ja lajituntomerkkinä viisi valkoista pistettä eri puolilla vartaloa. Sen peräaukon ympärillä on oranssi rengas.Wild Singapore == Alkuperä == D. setosum elää luonnossa Indopasifisella merialueella. == Käyttäytyminen, ravinto ja vesiolot== D. setosum viettää päivänsä kivenkolossa tai hiekkaisella pohjalla korallien alla. Yön aikana se liikuskelee kotikolonsa lähistöllä, ja syö levää ja hajoavaa orgaanista ainesta.Seashore Singapore Jotkin kalat, kuten nuoret helmikardinaaliahvenet, hakevat suojaa sen piikkien joukosta. == Lähteet == Luokka:Merisiilit
Bongo Fury

Bongo Fury on Frank Zappan ja Captain Beefheartin vuonna 1975 julkaisema albumi, joka koostuu pääosin live-materiaalista. Albumin liveosuudet nauhoitettiin toukokuussa 1975 Austinissa, Texasissa sijaitsevassa Armadillo World Headquarters -viihdekeskukusessa. Albumin kaksi studioraitaa nauhoitettiin sen sijaan jo tammikuussa 1975. Näistä nauhoitussessioista sikisi myös Zappan albumi One Size Fits All sekä osia vuonna 1978 julkaistuun Studio Tan -albumiin. Bongo Fury on monella tapaa huomattava albumi Zappan diskografiassa. Se on viimeinen albumi jonka kokoonpanoon kuuluu suurin osa Zappan 1970-luvun alun kokoonpanosta. Ehkä huomattavin muutos kokoonpanoon on rumpalivirtuoosi Terry Bozzion mukaantulo. Albumilla laulua kuullaan Zappan lisäksi Captain Beefheartilta sekä Napoleon Murphy Brockilta. ==Kappaleet== Kaikki kappaleet Frank Zappan ja Captain Beefheartin esittämiä. Kaikki kappaleet Zappan säveltämiä, paitsi kappaleet 3. ja 8. Van Vlietin (Captain Beefheartin) säveltämiä. ===1. puoli=== # "Debra Kadabra" (live) – 3:54 # "Carolina Hard-Core Ecstasy" (live) – 5:59 # "Sam With the Showing Scalp Flat Top" (live) – 2:51 # "Poofter's Froth Wyoming Plans Ahead" (live) – 3:03 # "200 Years Old" – 4:32 ===2. puoli=== # "Cucamonga" – 2:24 # "Advance Romance" (live) – 11:17 # "Man With the Woman Head" (live) – 1:28 # "Muffin Man" (live) – 5:34 ==Jäsenet== * Frank Zappa – laulu, kitara * Terry Bozzio – rummut * Chester Thompson – rummut * Napoleon Murphy Brock – saksofoni, laulu * Captain Beefheart – laulu, harmonikka * George Duke – koskettimet, laulu * Denny Walley – laulu, slide-kitara * Bruce Fowler – pasuuna, tanssija * Tom Fowler – bassokitara, tanssija ===Muut=== * Michael Braunstein – äänitekniikka * Frank Hubach – äänitekniikka * Kelly Kotera – äänitekniikka * Kerry McNabb – äänitekniikka * Davey Moire – äänitekniikka * Bob Stone – äänitekniikka * Mike Stone – äänitekniikka * Cal Schenkel – suunnittelu * John Williams – valokuvat, kansikuva ==Listasijoitukset== Vuosi Lista Sijoitus 1975 Billboard (Pohjois-Amerikka); Pop Albums ("Pop-albumit") 66 Luokka:Frank Zappan albumit Luokka:Vuoden 1975 albumit
Wajdi Bouazzi

Wajdi Bouazzi (, s. 16. elokuuta 1985) on tunisialainen jalkapalloilija, pelipaikaltaan hyökkäävä keskikenttäpelaaja. ==Ura== Bouazzi aloitti uransa AS Kasserinessa, josta hän siirtyi heinäkuussa 2006 Espéranceen.Transfermarkt Viitattu 5.4.2009 Uudessa seurassa Bouazzi on saanut kausi kaudelta enemmän vastuuta ja toimi kaudella 2008–2009 useimmiten Michael Eneramon kanssa hyökkäysparina. Huolimatta siitä Bouazzi onnistui maalinteossa kolmesti. Bouazzi siirtyi kesällä 2013 kaksivuotisella sopimuksella sveitsiläiseen Lausanne-Sportiin.Wajdi Bouazzi pour deux saisons au Lausanne-Sport lausanne- sport.ch Viitattu 1.6.2014 Hän kuitenkin purki sopimuksensa kolmen ottelun jälkeen ja palasi takaisin kotimaahansa CS Sfaxieniin. ==Maajoukkueura== Bouazzi pelasi ensimmäisen maaottelunsa Tunisian paidassa 9. kesäkuuta 2012 2014 MM-kisojen karsintaottelussa Kap Verdeä vastaan. == Saavutukset == * Arabian Mestarien liiga: 2009 * Tunisian cup: 2007, 2008 * Tunisian mestaruus: 2009, 2010, 2011 == Lähteet == == Aiheesta muualla == * Wajdi Bouazzi Kawarji.comissa Luokka:Tunisialaiset jalkapalloilijat Luokka:Vuonna 1985 syntyneet Luokka:Elävät henkilöt
Tom Holmén

Tom Holmén (s. 1963) on Uuden testamentin eksegetiikan dosentti Åbo akademissa ja Suomen kansainvälisesti merkittävin Jeesus-tutkija. Holmén on väitellyt Åbo akademissa tohtoriksi Jeesuksesta ja juutalaisesta liittoajattelusta. Hänen väitöskirjansa nimi on Jesus and Jewish covenant thinking. Holmén johtaa Åbo akademin tutkijaryhmää The Historical Jesus Workshop. Ryhmän työn tuloksena on tekeillä neliosainen kirjasarja Handbook of the study of the historical Jesus. Tom Holmén on toinen teoksen toimittajista Stanley E. Porterin ohella. Teoksen neljä osaa sisältävät yli 120 artikkelia alan tutkijoilta. Tutkimusryhmä ylläpitää verkkosivustoa Historian Jeesus.Historian Jeesus -sivusto Vuonna 2007 ilmestyi Holménin kirja Jeesus osana WSOY:n Kristinuskon vaikuttajat -sarjaa. Teos oli Vuoden kristillinen kirja -palkintoehdokas. Holmén asuu Turussa. Hänellä on vaimo ja kaksi lasta. Holmén harrastaa musiikkia ja hän on tehnyt lauluja nuorille. == Teokset == * Jesus and Jewish covenant thinking / Tom Holmén. 1999 (väitöskirja) * * * * * The Handbook of the Study of the Historical Jesus, 4 osaa; toim. Tom Holmén & Stanley E. Porter; Leiden: Brill, 2008 (tulossa) * == Lähteet == == Aiheesta muualla == * WSOY:n kirjailijaesittely. Luokka:Suomalaiset teologit Luokka:Vuonna 1963 syntyneet Luokka:Elävät henkilöt
Vaskion kirkko

Vaskion kirkko Halikossa Salossa on yksi Suomen harvoista yksityisen kannatusyhdistyksen omistamista kirkoista. Vaskiolla oli ollut oma, kyläkuntalaisten rakentama saarnahuone 1700-luvun jälkipuoliskolta, mutta se oli käynyt huonokuntoiseksi. Vuonna 1906 perustettiin Vaskion rukoushuoneyhdistys, joka rakennutti vuonna 1908 uuden rukoushuoneen Kuttilan kansakoulun viereen. Kun Vaskiolla 1920-luvun lopulla virisi hanke seurakunnallisesta itsenäistymisestä, alettiin rukoushuonetta korjata kirkoksi ja sille hankittiin hautausmaata varten maa-alue. Itsenäistymishankkeen kariuduttua rukoushuone jäi kuitenkin entiselleen. Halikon papisto piti Vaskion rukoushuoneessa jumalanpalveluksia keskimäärin kerran kuussa, kuten se oli tehnyt aina 1700-luvulta alkaen. Toisen maailmansodan jälkeen siirtoväen tuotua kulmakunnalle uusia asukkaita ja Halikon hautausmaan käytyä ahtaaksi, tuli Vaskion hautausmaan käyttöönotto ajankohtaiseksi. Hautausmaa vihittiin käyttöönsä syksyllä 1958. Sen rakentaminen oli synnyttänyt ajatuksen rukoushuoneen vihkimisestä kirkoksi. Kunnostustöiden jälkeen voitiin marianpäivänä vuonna 1959 viettää Vaskion kirkon vihkiäisiä. Samalla rukoushuoneyhdistys muutti nimensä Vaskion kirkon kannatusyhdistykseksi. Kirkon vierelle rakennettiin kellotapuli vuonna 1967. Vuonna 1983 kannatusyhdistys osti kirkon vieressä olevan entisen alakoulurakennuksen ja kunnosti sen seurakuntakodiksi. Jumalanpalvelusten vietto noin kerran kuukaudessa on säännöllistä, ja muukin seurakunnallinen toiminta vireää. Alifrosti Kari: Meidän kylän kirkko. Vaskion kirkko ja kannatusyhdistys 1908–2008. (Halikko 2008) Kirkon pinta-ala on 160 m2 ja siellä on istumapaikat 230 ihmiselle. Kirkon alttaritaulu on A.Lindgrenin 1892 maalaama jäljennös L. von Hoffmannin teoksesta "Jeesus Getsemanessa". ==Lähteet== ==Aiheesta muualla== Luokka:Halikko Luokka:Salon kirkkorakennukset Luokka:Suomen puiset pitkäkirkot Luokka:Suomen rukoushuoneet
Mordechai Eliyahu

Mordechai Eliyahu (; 12\. maaliskuuta 1929 – 7. kesäkuuta 2010) oli Israelin sefardijuutalaisten päärabbi vuosina 1983–1993. Hän julkaisi useita kirjoja ja herätti huomiota sotaisilla puheillaan. Hän katsoi kaikkien gazalaisten olevan kollektiivisesti vastuussa Sderotin Qassam-iskuista. Hän kuoli synnyinkaupungissaan Jerusalemissa 81-vuotiaana kesäkuussa 2010. == Lähteet == Luokka:Israelilaiset rabbit Luokka:Vuonna 1929 syntyneet Luokka:Vuonna 2010 kuolleet
Ludwig Borchardt

Ludwig Borchardt (5. lokakuuta 1863 Berliini – 12. elokuuta 1938 Pariisi) oli saksalainen egyptologi. Borchardt opiskeli aluksi Adolf Ermanin oppilaana arkkitehtuuria ja myöhemmin egyptologiaa. Vuonna 1895 hän matkusti Kairoon, ja yhdessä Gaston Masperon kanssa hän teki Egyptiläisen museon luettelon. Vuonna 1907 hän perusti Kairoon Saksan arkeologisen tutkimuslaitoksen (Deutsche Archäologische Institut) ja toimi sen johtajana vuoteen 1928. Borchardt keskittyi erityisesti muinaisen Egyptin arkkitehtuuriin. Hän aloitti kaivaukset Amarnassa, josta hän löysi kuvanveistäjä Thutmosiksen työhuoneen, ja siellä kaiken keskellä oli kuningatar Nefertitin rintakuva, joka nykyisin on Berliinin egyptiläisessä museossa. On syntynyt kiistaa väitteestä, että hän salakuljetti Nefertitin rintakuvan Egyptistä väittämällä, että se oli kipsistä tehty tekele. Toisaalta veistosta on myös väitetty väärennökseksi. Borchardt johti kaivauksia myös Heliopoliissa ja Vanhan valtakunnan ylhäisön hautojen kaivauksia Abu Gorabissa. ==Julkaisut== *Baugeschichte des Amontempels von Karnak (1905) *Die Annalen und die zeitliche Festlegung des Alten Reiches der ägyptischen Geschichte (1917) *Quellen und Forschungen zur Zeitbestimmung der Ägyptischen Geschichte, 3 Bde. (1917-1938) ==Lähteet== Luokka:Saksalaiset egyptologit Luokka:Saksalaiset arkeologit Luokka:Vuonna 1863 syntyneet Luokka:Vuonna 1938 kuolleet
Faviidae

Faviidae on kivikorallien suurimpia heimoja, johon kuuluu yli 20 sukua. Niissä on kaikissa symbioottisia zooxanthellae-leviä. Useimmat muodostavat pallomaisia tai puolipallomaisia yhdyskuntia. Suurimmat yhdyskunnat ovat halkaisijaltaan useiden metrien kokoisia, ja ilmeisesti satojen vuosien ikäisiä. Joukossa on lajeja, joita pidetään suuressa arvossa riutta- akvaarioissa. Heimon nimi on johdettu latinan mehiläiskennoa tarkoittavasta sanasta favus, ja viittaa korallien säännölliseen pintarakenteeseen. == Heimoon kuuluvia sukuja == * Astreosmilia * Australogyra * Barabattoai * Bikiniastrea * Caulastraea * Colpophyllia * Cyphastrea * Diploastrea * Diploria * Echinopora * Erythrastrea * Favia * Favites * Goniastrea * Leptastrea * Leptoria * Manicina * Montastraea * Moseleya * Oulastrea * Oulophyllia * Parasimplastrea * Platygyra * Plesiastrea * Solenastrea == Lähteet == == Aiheesta muualla == *Encyclopedia of Life Luokka:Kivikorallit
Nanni Moretti

Giovanni (Nanni) Moretti (s. 19. elokuuta 1953 Brunico, Bolzano) on italialainen elokuvaohjaaja, -tuottaja, -käsikirjoittaja ja -näyttelijä. Hänen elokuvansa Pojan huone voitti Kultaisen palmun Cannesin elokuvajuhlilla vuonna 2001. == Filmografia == * Io sono un autarchico (1976) * Kovaa menoa (1978) * Sogni d'oro (1981) * Bianca (1984) * Messu on päättynyt (1985) * Italialainen yö (1987) (tuottaja) * Domani accadrà (1988) (tuottaja) * Palombella rossa (1989) * Ministerin takamies (1991) (näyttelijä ja tuottaja) * Caro diario (1994) * Aprile (1998) * Il Giorno della prima di Close Up (1996, lyhytelokuva) * Pojan huone (2001) * Kaimaani (2006) * Habemus Papam (2011) == Lähteet == == Kirjallisuutta == *”Katsoja, tekijä ja esittäjä”, Nanni Morettin haastattelu. Filmihullu 4/2004. *Makkonen, Velipekka: ”Näkymättömien pohjavirtojen tulkki : Nanni Morettin elokuvista”. Filmihullu 4/2004. == Aiheesta muualla == * * * Nanni Morettin haastattelu Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset näyttelijät Luokka:Etelätirolilaiset henkilöt Luokka:Vuonna 1953 syntyneet Luokka:Elävät henkilöt
Mustesydän (elokuva)

Mustesydän (Inkheart) on Iain Softleyn ohjaama vuoden 2008 seikkailufantasia, joka perustuu Cornelia Funken samannimiseen kirjaan. == Juoni == Yksinhuoltajaisä Mo (Brendan Fraser) osaa lukea kirjojen hahmoja eloon. Seikkailu alkaa hänen tyttärelleen lukemasta iltasadusta. Mutta ei jatkanut tätä enää sen jälkeen kun hänen vaimonsa katosi kirjaan, ja Tomusormi tuli todellisuuteen. Mo etsii yhdeksän vuotta Mustesydän-nimistä kirjaa ja kun vihdoinkin löytää sen niin hän aikoo lukea vaimonsa takaisin. Mutta tämä ei mene ihan suunnitelmien mukaan. Mo ja hänen tyttärensä Meggie menevät italiaan hänen isoäitinsä luokse, jolloin muutama kirjan hahmoista tulevat sinne. He ottavat heidän vangiksi ja pakottavat Mon lukemaan kirjaa. Myöhemmin kuitenkin he saavat selville että Meggiekin on ”Velhokieli”, ja haluavat että hän lukee Varjon ulos kirjasta. == Aiheesta muualla == * Emmi Koivumäki: Satumainen sotku. Film-o-holic.com 3.4.2009. Luokka:Vuoden 2008 yhdysvaltalaiset elokuvat Luokka:Iain Softleyn ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset fantasiaseikkailuelokuvat
Timo Sakari Puustinen

Timo Sakari Puustinen (s. 25. lokakuuta 1979) on suomalainen elokuvaohjaaja, elokuvatuottaja ja elokuvakäsikirjoittaja. Hänen ensimmäinen elokuvansa oli Aika tappaa. Puustinen on lisäksi ohjannut useita mainoksia ja musiikkivideoita. Viimeisin hänen ohjaamansa elokuva on vuonna 2010 DVD:nä julkaistu Sanansaattaja. Puustisen ensimmäinen tuotantoyhtiö oli vuonna 2004 perustettu elokuvatuotantoyhtiö Coppersky Oy / CopperSky Productions. Puustinen omistaa Frozen Flame Pictures Oy (perustettu 22.11.2014) elokuvatuotantoyhtiön yhdessä elokuvatuottaja Miika J. Norvannon kanssa. Yhdessä Puustinen ja Norvanto ovat tuottaneet mm. elokuvat Rendel ja Rendel: Cycle of Revenge, joista jälkimmäisen tuotannossa ilmeni suuria haasteita ja elokuvan ohjaaja irtisanottiin kesken tuotannon. Elokuva tehtiin loppuun käsikirjoittaja Pekka Lehtosaaren kanssa. Rendel: Cycle of Revenge julkaistiin Euroopan Film Marketissa helmikuussa 2024. Teinipoikien haaveet todeksi – supersankarielokuva Rendelistä kuvattu jo puolet. Arvo Vuorela, Yle 30.10.2015. Puustinen ja Norvanto ovat tuottaneet myös kansainvälisen toimintakomedian, The Creeps, jota tähdittää mm. Christopher Lambert. Puustinen on saanut palkintoja mainos- ja musiikkivideo ohjauksistaan, muun muassa hänen ohjaamansa Waltarin ”In The Cradle” -musiikkivideo sijoittui kolmanneksi 2009 Muuvi-kilpailussa saaden Pronssisen muuvin. Lisäksi viedo sai Yleisö-muuvin. Timo Puustinen toimi vuoden 2022 loppuun saakka Jyväskylässä toimineen Jyskän Varastomyymälä Oy:n yrittäjänä. Hänet tunnetaan myös hyväntekijänä. Hänen hankkeensa Ukrainan orpojen puolesta dokumentoitiin myös elokuvaksi Jouluiloa Ukrainaan, joka julkaistiin elokuvateattereissa joulukuussa 2019.https://www.permanto.fi/fi/player/vod?assetId=38089596 Puustinen oli yrityksineen myös mukana lahjoittamassa Covid-19 pandemiaa vastaan suojavisiireitä suomalaisille hoivakodeille. == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset musiikkivideo-ohjaajat Luokka:Vuonna 1979 syntyneet Luokka:Elävät henkilöt
Asila (täsmennyssivu)

Asila voi tarkoittaa seuraavia: * Asila, kylä Angelniemellä Salossa * Asila, kylä Mikkelissä * Asila, kylä Hiitolassa Karjalan tasavallassa